《五言王景彝省舍孤竹》
宋代·沈遘

濯濯青玉竿，矫矫孤云姿。潜根失其托，憔悴非故时。

主人幸加怜，曷不徙所宜。岁寒风霜节，无愧君子知。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。